Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1401

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámolók, kollokviumok — letételéből, diplomamunka elkészítéséből, valamint záróvizsgából tevődik össze. 6.1. A diplomamunka Kb. 20 gépelt oldal (30000 n) terjedelmű szakszöveg fordítása idegen nyelvről magyarra. Kb. 5 gépelt oldal (7500 n) terjedelmű szakszöveg fordítása magyarról idegen nyelvre. A fordítandó szövegeket a hallgató saját szakterületének megfelelően választja ki a szakmai konzulens véleményének figyelembevételével és a fordítás tárgyat vezető tanár jóváhagyásával. A megkívánt végeredmény nyomdakész fordítás. 6.2. A záróvizsga 6.2.1. A záróvizsgára bocsátás feltételei A tantervben előírt feltételek teljesítése: gyakorlati jegyek; vizsgák: beszámolók, kollokviumok; házi feladatok: fordítás, kiadvány-előkészítés, szakmai dokumentáció. 6.2.2. A záróvizsga részei: I. Idegen nyelv: írásbeli vizsga, szóbeli vizsga. II. Fordítás: zárthelyi dolgozat, diplomafordítás. III. Tolmácsolás: szóbeli vizsga, tárgyalás. 6.2.3. A záróvizsga (képesítő vizsga) eredménye A vizsgáztató bizottság által az írásbeli vizsgákra, valamint a diplomafordításra, annak megvédése eredményeként adott érdemjegyek és a szóbeli vizsgákra adott érdemjegyek számtani középértékének átlaga. SZERKEZETÉPÍT Ő SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes